Lempäälän pappila

Lempäälän pappila (ruots. Lembois prästgård) on entinen kirkkoherran virka-asunto Lempäälässä, Pirkanmaalla. Hirsinen rakennus on valmistunut vuonna 1903 arkkitehti Berndt Blomin piirustusten mukaisesti. Tyylisuunnaltaan pappila edustaa jugendia, ja se on yksi arvokkaimpia jugendpappiloita Tampereen hiippakunnassa. Rakennuksen omistaa Lempäälän seurakunta.

Samalla paikalla on sijainnut pappila jo 1400-luvulla. Nykyisin pappilassa sijaitsee seurakunnan kokoontumis- ja työtiloja. Lempäälän pappila on remontoitu viimeksi vuosina 2011–2012.

Lähteet 

Lempäälän rakennukset ja rakennelmat
Suomen pappilat